cyanic-selkie/wikianc huggingface dataset:
2014.—2015. gada Pasaules kauss biatlonā
2014.—2015. gada Pasaules kauss biatlonā bija vairāku posmu biatlona turnīrs, kas sākās Estešundā, Zviedrijā, un beidzās  Hantimansijskā, Krievijā. Pasaules kausa sacensības rīkoja Starptautiskā Biatlona savienība.
Posmā Nove Mesto, Čehijā, debitēja "individuālās jauktās stafetes" disciplīna. Šajā distancē katrā komandā piedalījās viens vīrietis un viena sieviete, kas katrs pieveica divus distances apļus (katram sportistam ir divas šaušanas — viena stāvus, viena guļus).
Vienna Insurance Group
Vienna Insurance Group AG (VIG) ir Austrijā reģistrēts uzņēmums, kas nodarbojas ar dažāda veida apdrošināšanu. Tas ir viens no lielākajiem apdrošinātājiem Centrālajā un Austrumeiropā. Dibināts 1824. gadā. Galvenais birojs atrodas Vīnē.
VIG akcijas tiek kotētas Vīnes biržā un Prāgas fondu biržā. Ietilpst biržas indeksā Austrian Traded Index un PX Index. Lielākais akciju turētājs (2020. gada jūlijā) ar aptuveni 72 % ir Wiener Städtische Wechselseitiger Versicherungsverein – Vermögensverwaltung – Vienna Insurance Group.
Vēsture
Uzņēmuma pirmsākumi datējami ar 1824. gadu, kad tika dibināts ugunsgrēku apdrošinātājs 'k.u.k. priv. wechselseitige Brandschaden Versicherung'. 1839. gadā dibināts dzīvības apdrošinātājs Allgemeine wechselseitige Capitalien- und Rentenversicherungsanstalt. Vēlāk tas pārdēvēts par Janus wechselseitige Lebensversicherungs-Anstalt, un 1860. gados paplašinājās visā impērijas teritorijā un dažās Vācijas zemēs. 1898. gadā Vīnes pašvaldība dibināja uzņēmumu Städtische Kaiser Franz Joseph-Versicherungsanstalt, kas veica dzīvības un pensijas apdrošināšanu.
1919. gadā sabruka Austroungārijas impērija un Austrija kļuva par nelielu republiku, Städtische Kaiser Franz Joseph-Versicherungsanstalt tika pārdēvēts par Gemeinde Wien – Städtische Versicherungsanstalt. 1924. gadā bijušais ''Wechselseitige k.k. priv. Brandschadenversicherungsanstalt apvienojās ar Janus wechselseitige Lebensversicherungs-Anstalt'', izveidojot Wechselseitige Brandschaden und Janus allgemeine Versicherungs-Anstalt auf Gegenseitigkeit. 1929. gadā Wiener Städtische ieguva daļu akciju īpašumu apdrošinātājā Union Versicherungs-Aktiengesellschaft. 1934. gadā Wiener Städtische sāka uzpirkt Wechselseitige Krankenversicherungsanstalt akcijas, līdz 1935. gadā pārņēma šā uzņēmuma vadību. Visbeidzot, 1938. gadā Gemeinde Wien – Städtische Versicherungsanstalt apvienojās ar Wechselseitige Brandschaden und Jānuss allgemeine Versicherungs-Anstalt auf Gegenseitigkeit.
Austrijas ekonomikas sabrukums Pirmā pasaules kara priekšvakarā Wiener Städtische nostādīja uz iznīkšanas robežas. Kara laikā bombardēšanā tika sagrautas divas uzņēmuma biroju ēkas, zaudējot vērīgu inventāru un dokumentus. 1945. gada aprīlī ugunsgrēkā sadega Wiener Städtische arhīvs. Pēc kara uzņēmuma atjaunošanu sāka maza darbinieku grupa. 1947. gadā uzņēmuma nosaukums mainīts uz Wiener Städtische Wechselseitige Versicherungsanstalt.
1955. gadā tika atklāta moderna biroja ēka. 1950. gados Austrijas ekonomika atkopās, un apdrošināšanas tirgus uzplauka. 1964. gadā Wiener Städtische noslēdza kooperācijas līgumu ar dzīvības apdrošinātāju Jupiter. 1966. gadā iegūti apdrošinātāja Österreichische Volksfürsorge AG 40 % kapitāldaļu. 1971. gadā iegūts vairākums apdrošinātājā Donau Versicherung.
1990. gada novembrī, gadu pēc "Dzelzs priekškara" krišanas, Wiener Städtische Čehoslovākijā dibināja apdrošināšanas kooperatīvu Kooperativa. 1992. gadā uzņēmuma apdrošināšanas bizness tika atdalīts akciju sabiedrībā Wiener Städtische Allgemeine Versicherung Aktiengesellschaft. Wechselseitige turpināja pastāvēt kā mātes uzņēmums Wiener Städtische Wechselseitige Versicherungsanstalt - Vermögensverwaltung, veicot aktīvu pārvaldības uzdevumus. 1994. gadā Wiener Städtische veica sākotnējo publisko piedāvājumu Vīnes biržā, izlaižot tirgū 11 % priviliģēto akciju. No 1996. līdz 1999. gadam uzņēmums paplašinājās, ieejot Ungārijas, Polijas un Horvātijas apdrošināšanas tirgū, kā arī Itālijā un Lihtenšteinā. Vēlāk apgūts Rumānijas, Baltkrievijas, Bulgārijas, Serbijas, Slovēnijas, Ukrainas, Krievijas, Gruzijas, kā arī citi Centrālās un Austrumeiropas tirgi.
2005. gadā uzņēmuma kapitāls palielināts par 910 miljoniem EUR, priviliģētās akcijas nomainot ar parastajām akcijām. Septembrī uzņēmums iekļuva biržas indeksā ATX. 2006. gadā uzņēmums ieviesa globālu zīmolu Vienna Insurance Group. 2008. gadā kapitāls palielināts par 1,14 miljardiem EUR. Februārī VIG akcijas sāktas kotēt Prāgas fondu biržā. 2008. gadā no finanšu grupas Erste Group nopirkts apdrošināšanas bizness un noslēgts partnerības līgums, ļaujot abiem uzņēmumiem izmantot partnera klientu bāzi. VIG kļuva par vienu no lielākajiem apdrošinātājiem Centrālajā un Austrumeiropā. 2008. gadā izveidots pārapdrošināšanas uzņēmums VIG RE, bāzēts Prāgā. 2009. gadā uzņēmuma oficiālais nosaukums tika mainīts uz VIENNA INSURANCE GROUP Wiener Städtische Versicherung AG.
2010. gadā veikta grupas restrukturizācija. Austrijas operācijas atdalītas uzņēmumā Wiener Städtische Versicherung AG Vienna Insurance Group. Biržās kotētais Vienna Insurance Group AG Wiener Versicherung Grupp turpmāk bija atbildīgs par ārvalstu operācijām. Mātes uzņēmums ieguva nosaukumu Wiener Städtische Wechselseitiger Versicherungsverein – Vermögensverwaltung – Vienna Insurance Group.
VIG Latvijā
2008. gadā VIG nopirka Somijas uzņēmumam Pohjola piederošo Igaunijā reģistrēto dzīvības apdrošinātāju Seesam Life kopā ar meitas uzņēmumiem Latvijā (Seesam Life Latvia) un Lietuvā. Vēlāk Seesam dzīvības apdrošināšana reorganizēta grupā Compensa Life. 2015. gadā Latvijā dzīvības apdrošināšanas jomā VIG pārstāvēja Compensa Life Vienna Insurance Group SE filiāle. Savukārt nedzīvības apdrošināšanas produktus piedāvāja Compensa TU S.A. Vienna Insurance Group.
Vienna Insurance Group noslēdza līgumu par AS Baltikums 100 % kapitāldaļu iegādi. 8. decembrī uzņēmuma nosaukums mainīts uz AAS Baltikums Vienna Insurance Group.
2015. gada 28. decembrī paziņots, ka VIG noslēdzis vienošanās par izšķirošas ietekmes iegūšanu pār AAS BTA Baltic Insurance Company. 2016. gada maija sākumā paziņots, ka VIG iegādājies 90 % BTA Baltic Insurance Company akciju.
2018. gada 31. augustā VIG no Somijas finanšu grupas OP iegādājas Igaunijas uzņēmumu Seesam Insurance AS ar filiāli Latvijā.
2020. gada 29. oktobrī Vienna Insurance Group kļuva par vienīgo BTA Baltic Insurance Company īpašnieku.
Jūrmalas pagaurs
Jūrmalas pagaurs (la) ir mainīga izskata neļķu dzimtas suga, kas sastopama Eirāzijā un Ziemeļamerikā. Latvijā sastopama reti, atsevišķās vietās Rīgas līča un Baltijas jūras piekrastē.
Horhe Rafaels Videla
Horhe Rafaels Videla (es; dzimis, miris ) bija argentīniešu militārais darbinieks, Argentīnas armijas vecākais komandieris, de facto Argentīnas prezidents (1976—1981).
Jūrmalas pagaurs
Suga ierakstīta Latvijas Sarkanajā grāmatā 1. kategorijā.
Horhe Rafaels Videla
Pie varas nāca valsts apvērsuma laikā, kad no varas tika gāzta Izabela Martinesa de Perona. Pēc demokrātiskas valdības atgriešanās 1983. gadā Videla tika apsūdzēts par plaša mēroga cilvēktiesību pārkāpumiem (tā sauktais "netīrais karš") un noziegumiem pret cilvēci, kas notika viņa diktatūras laikā. Tika nolaupīti cilvēki, viņi tika spīdzināti, aktīvisti, politiskie oponenti, kā arī viņu ģimenes tika nogalināti bez tiesas.
Jūrmalas pagaurs
Apraksts
Jūrmalas pagaurs ir viengadīgs un viengadīgs pārziemojošs, 5—15 cm garš neļķu dzimtas lakstaugs ar gulošu, kailu un zarainu stublāju. Lapas ir sulīgas, puscilindriskas, 1—3 cm garas, 0,1—0,15 cm platas un uz stublāja sēdošas. Pielapes ir saaugušas, plati olveidīgas un blāvas. Ziedi ir novietoti zaru galā. Kauslapas ir strupas, nedaudz garākas nekā vainaglapas, mala plēvjaina. Vainaglapas ir sārtas, 0,3—0,4 cm garas. Auglis ir pogaļa, kas mazliet pārsniedz kausu. Zied no jūnija līdz septembrim.
Emīls Gilelss
Emīls Gilelss (ru; dzimis 1916. gada 19. oktobrī Odesā, miris 1985. gada 14. oktobrī Maskavā) bija ebreju izcelsmes Padomju Savienības pianists.
Biogrāfija
Emīls Gilelss dzimis 1916. gada 6. oktobrī (j. oktobrī pēc Gregora kalendāra) ebreju Gesjas un Grigorija Gilelsu ģimenē Odesā, Krievijas impērijā (šobrīd Ukraina). Viņa tēvs strādāja par ierēdni cukura pārstrādes rūpnīcā. Viņa trīs gadus jaunākā māsa Jeļizaveta vēlāk kļuva par slavenu vijolnieci.
Piecarpus gadus vecais Gilelss sāka mācīties klavierspēli pie slavenā Odesas klavieru pasniedzēja Jakova Tkača. Ātri mācoties, dažu mēnešu laikā viņš iemācījās spēlēt trīs Lošhorna etīžu sējumus un drīzumā arī Klementi un Mocarta sonātes. 1929. gada maijā Odesā Gilelss sniedza savu pirmo koncertu, kurā atskaņoja F. Lista, F. Šopēna, D. Skarlati un citu komponistu mūziku (tobrīd viņam bija trīspadsmit gadu).
Beidzot Odesas mūzikas un teātra tehnikumu, 1930. gadā Emīls Gilelss iestājās Odesas Bēthovena mūzikas un drāmas institūtā (šobrīd Odesas Nacionālā Mūzikas akadēmija), bet vēlāk, 1935. gadā, viņš mācījās Maskavas Čaikovska konservatorijā, kur studēja pie Heinriha Neihauza un iepazinās ar studiju biedriem Svjatoslavu Rihteru un Broņislavu Stajevski. 1938. gadā viņš ieguva pirmo vietu Ežēna Izaī konkursā Briselē un no 1951. gada kļuva par profesoru Čaikovska konservatorijā Maskavā. Viņš bija viens no nedaudzajiem padomju māksliniekiem, kuri spēja oficiāli sadarboties ar ārzemju ieraksta studijām, tai skaitā Sietlā.
Viņa klavierspēle izcēlās ar ļoti tīru skaņu, neparasti spilgtu legato, dažādiem orķestra tembriem. Par viņa skaņdarbu interpretācijām D. Šostakovičs teica: "Viņš apvieno sevī gan lielu interpretētāja brīvību, gan absolūtu cieņu pret komponista nodomiem."
Gilelsa repertuārs pārsvarā ir romantisks — Bēthovena, Brāmsa, Šūmaņa, Sensānsa koncerti un sonātes. Viņš bija arī ir viens no izcilākajiem krievu mūzikas interpretētājiem (sevišķi Prokofjeva, Rahmaņinova skaņdarbos). Piecdesmito gadu sākumā viņš interpretēja Ramo (piemēram, Putnu sasaukšanās), kā arī Lulli. Ievērojama ir viņa ierakstītā Brāmsa četru klavieru balāžu interpretācija. Pēdējos dzīves gados viņš apņēmās ierakstīt visas Bēthovena klavieru sonātes, sadarbojoties ar Deutsche Grammophon kompāniju, taču nāve neļāva pabeigt ciklu, tādēļ netika ierakstītas sonātes Nr. 1, 9, 22, 24 un 32.
Gilelss mira Maskavas slimnīcā 1985. gada 14. oktobrī no cukura diabēta komplikācijām. Pēc Svjatoslava Rihtera teiktā, kāds nemākulīgs ārsts sajauca divus flakonus, kas arī varēja izraisīt pianista nāvi.
Lāšs Jūhansons
Jūhansons tika iekļauts Zviedrijas hokeja izlases sastāvam 2022. gada ziemas olimpiskajās spēlēs.
NTV-5
NTV-5 bija pirmā komerctelevīzija Latvijā un ir pirmais neatkarīgais televīzijas kanāls, ko izveidoja pēc neatkarības atjaunošanas. Kanāls darbību sāka 1992. gada 4. maijā 31. decimetru kanālā, bet 1996. gada augustā Andreja Ēķa vadībā apvienojot NTV-5 un Picca TV, pārtapa par Latvijas Neatkarīgo televīziju. Kanāla ģenerāldirektore bija Marina Gulmane.
Vēsture
1996. gada 10. oktobrī VNĪA noslēdza līgumu ar valsts nekustamā īpašuma apsaimniekotāju SIA "Televīzijas kompānija NTV-5" par grozījumiem 24. augustā noslēgtajā "Nekustamā īpašuma Elijas ielā 17, Rīgā, apsaimniekošanas un uzturēšanas līgumā", 1995. gadā, radot ievērojami labvēlīgākus nosacījumus nekustamā īpašuma apsaimniekotājam — SIA "NTV-5", lai gan "Lauku projekts", ieskaitot nepabeigto būvniecības objektu Rīgā, Elijas ielā 17, jau bija nodots Privatizācijas aģentūrai ar 1996. gada 1. oktobra nodošanas-pieņemšanas aktu.
Transliterācija
Transliterācija ir kāda alfabēta burtu atveidošana ar cita alfabēta burtiem. Piemēram, nosaukums grieķu valodā (Grieķijas Republika) var tikt transliterēts ar latīņu alfabēta burtiem atkarībā no pielietotās transliterācijas sistēmas kā Ellēnikē Dēmokratia vai Ellīnikī́ Dīmokratía.
Transliterācija var būt būtiska transkripcijas daļa, transkripcijā burti un vārdi tiek pārveidoti citā alfabētā. Transliterācijā netiek ievērota oriģinālvalodas (valodas, no kuras transliterē) fonētika, te vienīgi tiek viens pret vienu pārrakstīts teksts ar cita alfabēta burtiem.
Jaunā muiža (Kūku pagasts)
Jaunā muiža ir aprūpes ciems Jēkabpils novada Kūku pagastā.
Mūsdienās Jaunā muiža ir uzskatāma par aprūpes ciemu, jo liela daļa ciema teritorijas ir pansionāta "Jaunāmuiža" īpašumā. Ciemu šķērso valsts nozīmes autoceļš A12 (E22) un dzelzceļa līnija Krustpils—Rēzekne II.
Pansionāta turpmākajai attīstībai ir rezervētas teritorijas. Saimnieciskās darbības pieaugums ciemā nav sagaidāms, kā arī nav paredzēta apbūves attīstība un apdzīvotās vietas paplašināšanu.
Vēsture
Ciems attīstijies ap barona Korfa muižu. Vecākais līdz šim atrastais Krustpils muižu, pusmuižu un lauku apdzīvoto vietu uzskaitījums atrodams 1784. gada Latgales ģenerālmērīšanas dokumentu krājumā. 1864.gada 28. decembrī tika veikta Korfu nekustamo un kustamo īpašumo apskate un inventarizācija, un pusmuižu sarakstā tika minēti 19 nosaukumi — viens no tiem — Jaunā muiža. Kopš 1975. gada ciema teritorijā atrodas pansionāts "Jaunāmuiža".
Kiulinīki
Kiulinīki ir ciems Rožupes pagastā, Līvānu novadā. Atrodas 190 km attālumā no Rīgas.
Kazieri (Vārkavas pagasts)
Kazieri ir ciems Vārkavas novada Vārkavas pagastā. Atrodas pagasta dienvidu daļā 12,6 km no pagasta centra Vārkavas, 14,8 km no novada centra Vecvārkavas un 220,3 km no Rīgas.
HC '05 Banská Bystrica
HC '05 Banská Bystrica ir hokeja komanda, kas bāzēta Banska Bistricā, Slovākijā, un spēlē Slovākijas Ekstralīgā. Klubs dibināts 1922. gadā kā Banskas Bistricas "Slavia". 2017., 2018. un 2019. gadā komanda izcīnīja Slovākijas čempiones titulu.
Kazieri (Vārkavas pagasts)
Apdzīvotā vieta atrodas nomaļus no valsts autoceļiem.
HC '05 Banská Bystrica
Laika periodā no 2012. līdz 2016. komandā īslaicīgi spēlējuši Latvijas hokejisti Georgijs Pujacs, Lauris Bajaruns un Ņikita Kolesņikovs.
PL/SQL
PL/SQL (en) ir Oracle Corporation radīta programmēšanas valoda — SQL valodas procedurāls paplašinājums Oracle datubāzu pārvaldības sistēmai. PL/SQL sintakse ir līdzīga Ada un Pascal programmēšanas valodām.
Tā ir viena no trim Oracle Database iebūvētajām valodām (vēl SQL un Java). Neskaitot Oracle, PL/SQL atbalsta arī TimesTen un IBM DB2 (sākot ar 9.7 versiju) datubāzu pārvaldības sistēmas.
PL/SQL tiek pastāvīgi atjaunota. Sākot ar Oracle 8, tās versiju numerācija sakrīt ar Oracle Database versijām.
Funkcionalitāte
PL/SQL ļauj izmantot mainīgos, nosacījumus, ciklus, izņēmumu apstrādi, kā arī masīvus. Sākot ar astoto versiju, PL/SQL ir iekļautas objektorientētās programmēšanas iespējas.
Programmas uzbūve
PL/SQL programma sastāv no blokiem, kas var gan sekot viens otram, gan būt iekļauti citos blokos. Bloku struktūra, tāpat kā daļa valodas sintakses, PL/SQL ir aizgūta no Ada programmēšanas valodas.
Kubuli
Kubuli (vēsturiski Balvu stacija) ir ciems Balvu novada Kubulu pagastā, tā centrs. Tā oficiālajās robežās iekļauta arī Kurna, Fabrika un Druvenieki. Atrodas pagasta centrālajā daļā 5,5 km no novada centra Balviem un 215,5 km no Rīgas.
Apdzīvotā vieta izvietojusies pie autoceļu P35 (Gulbene—Balvi—Viļaka—Krievijas robeža (Vientuļi)) un V456 (Vīksna—Gobusala) krustojuma, Kurnas upes krastos.
Ciems veidojies ap pašlaik slēgtās dzelzceļa līnijas Ieriķi—Abrene Balvu staciju. Pirms 2009. gadā noslēgtās administratīvi teritoriālās reformas atradās Balvu rajonā.
Iedzīvotāju skaita izmaiņas
Esošajās robežās, pēc CSB datiem.
Termālie ūdeņi
Termālie ūdeņi, arī termas, ir pazemes ūdeņi, kuru temperatūra pārsniedz +20°C. Izplūstot virszemē, tie veido karstos avotus. Pastāv arī citas definīcijas, saskaņā ar kurām avotu var saukt par karstu, ja tā temperatūra ir augstāka par attiecīgā apgabala gada vidējo temperatūru, ja tā temperatūra ir augstāka par cilvēka ķermeņa temperatūru u.c.
Lielākā daļa karsto avotu tiek baroti ar termālo ūdeni, ko aktīvā vulkānisma zonās silda magmas intrūzijas. Tomēr ne visi karstie avoti ir piesaistīti šādām vietām; ūdeni var sasildīt arī konvektīvā cirkulācija — pazemes ūdeņi, sūcoties lejup, sasniedz aptuveni kilometra vai lielāku dziļumu, kur klintīm ir augstāka temperatūra zemes garozas ģeotermiskā gradienta dēļ, kas pirmajos 10 km ir aptuveni 30°C uz kilometru.
Termiskā ūdens avoti tiek iedalīti siltos (+20…+37°C), karstos (+37…+50°C) un ļoti karstos (+50…+100°C).
Vizuāli iespaidīgākā termālo ūdeņu veidotā dabas parādība ir geizers — karstais avots, kas izdala ūdeni atsevišķu tvaika vai verdoša ūdens strūklu veidā.
Izplatība
Kuriļu salās un citur gruntsūdeņi daļēji var pārtvert gāzes, kas baro fumarolas un, kļūdami skābi, spēj izšķīdināt iežus un ienes jūrā izšķīdušās vielas.
Latvijā termālie ūdeņi sastopami kembrija smilšakmeņos valsts centrā un dienvidrietumos, to maksimālā temperatūra ir līdz +57°C Elejas apvidū un +50...+62,5°C Rucavas—Nidas zonā. Augstāk izvietotajā devona Pērnavas—Ķemeru pazemes ūdens kompleksā temperatūra nepārsniedz +30°C.
Biota
Termālajos ūdeņos spēj dzīvot termofili. Termofili ir ekstrēmofilo organismu veids, kas dzīvo samērā augstā temperatūrā (+45 līdz +80°C). Daudzi termofili ir arheji.
Specifiskas dzīvības formas izveidojušās ap dziļūdens hidrotermālajiem avotiem, kuros ūdens temperatūra var pārsniegt 400°C, taču tas nepārvēršas tvaikā lielā spiediena dēļ. Parasti šie ūdeņi ir piesātināti ar metālu sulfīdiem un ietekmē Zemes okeānu ķīmisko sastāvu.
Infekciozie organismi
Dažas no termālos avotus apdzīvojošām sugām ir infekciozas cilvēkiem:
Izmantošana
Termālos ūdeņus izmanto arī apkurei un kā alternatīvu elektroenerģijas avotu. Islandes galvaspilsētu Reikjavīku pilnībā apsilda termālie ūdeņi. Itālijā, Islandē, Meksikā, Krievijā, ASV un Japānā vairākas elektrostacijas darbojas no pārkarsētiem termālajiem ūdeņiem, kuru temperatūra pārsniedz +100°C.
Lietuvā šos ūdeņus izmanto apkurei Klaipēdā. Bijis līdzīgs projekts Elejā, taču tas nav realizēts.
Trešās koalīcijas karš (1803—1806)
Trešās koalīcijas karš (, 1803—1806) bija daļa no Eiropas valstu koalīcijas kariem pret Francijas impēriju. Trešajā koalīcijā pret Napoleona vadīto armiju 1803. gadā iesaistījās Apvienotā Karaliste, Svētā Romas impērija (no 1804. gada Austrijas Impērija), Krievijas Impērija, Neapoles karaliste, Sicīlijas karaliste un Zviedrijas karaliste.
Franču pusē karoja tās vasaļvalstis Batāvijas Republika, Itālijas karaliste un Etrūrijas karaliste, kā arī Bavārija, Virtemberga un Spānija. Prūsijas Karaliste saglabāja neitralitāti.
No 1803. līdz 1805. gadam apmēram 200 000 karavīru liela Francijas Okeāna krasta armija (Armée des côtes de l'Océan) gatavojās iebrukumam Anglijā pāri Lamanšam. 1805. gada 11. aprīlī Apvienotā Karaliste un Krievijas Impērija noslēdza vienošanos par militāru sadarbību, kurai pievienojās arī Zviedrija, 9. augustā arī Austrijas Impērija.
1805. gada 23. septembrī Francija pieteica karu Austrijai, 25. septembrī tās armija šķērsoja Reinas upi un Ulmas kaujā sakāva Austrijas armiju. 21. oktobrī britu flote sakāva apvienoto franču un spāņu floti kaujā pie Trafalgāras un padarīja neiespējamu Francijas armijas iebrukumu Lielbritānijā.
Pēc tam, kad Francijas armija Austerlicas kaujā 2. decembrī sakāva apvienotās Austrijas un Krievijas armijas, Austrijas Impērijas ķeizars 1806. gadā parakstīja Presburgas miera līgumu ar Franciju.
Nordic Aluminium
Nordic Aluminium Oy ir Somijas uzņēmums, kas ražo alumīnija izstrādājumus. Tā īpašnieks ir apgaismes ierīču ražotājs Oy Lival Ab. Galvenais birojs atrodas Kirkonummi. Dibināts 1990. gadā, atdaloties no Nokia.
Vēsture
2000. gadā Espo atklāta rūpnīca. Kempeles ražošana pārcelta uz Nivalu. 2003. gadā Lival īpašumā jau bija 65,8 % Nordic Aluminium kapitāldaļu. 2004. gadā ražošana no Espo pārcelta uz Nivalu.
2012. gada jūnijā Oy Lival Ab īpašumā bija 71,17 % Nordic Aluminium kapitāldaļu. Augustā Lival izteica akciju obligāto atpirkšanu, un līdz decembrim ieguva 100 % akciju. 1. decembrī Nivalas rūpnīca pārdota uzņēmumam Hollmén & Co Oy. 14. decembrī Nokia Alumiini izslēgts no biržas NASDAQ OMX Helsinki.
Purvciema tirgus
Purvciema tirgus bija tirgus, kas atradās Rīgas Purvciema apkaimē, Dzelzavas un Stirnu ielas krustojumā (adrese Stirnu iela 25). Atklāts 1993. gadā. 2020. gada martā slēgtajā tirgū demontēja tirdzniecības vietas. Plānots, ka tirgus vietā uzbūvēs lielveikalu.
Groznijas "Akhmat"
Groznijas "Akhmat" ir Krievijas futbola klubs no Čečenijas galvaspilsētas Groznijas, kas spēlē Krievijas Premjerlīgā. No 1958. līdz 2017. gadam komandas nosaukums bija "Terek".
Henriks Tēmerness
Henriks Tēmerness (sv, dzimis ) ir Zviedrijas hokejists, spēlē aizsarga pozīcijā. Kopš 2017. gada Tēmerness pārstāv Nacionālās līgas komandu Genève-Servette HC. 2011. gada NHL draftā Tēmernesu ar kopējo 210. numuru septītajā kārtā izvēlējās Vankūveras "Canucks".
Mākslīgā intelekta māksla
Mākslīgā intelekta māksla ir jebkurš mākslas darbs, jo īpaši attēli un mūzikas skaņdarbi, kas radīti, izmantojot mākslīgā intelekta (MI) programmatūru, piemēram, attēlveidošanas programmatūru un mūzikas ģeneratorus. Dažreiz mākslīgā intelekta mākslu jauc ar digitālo mākslu  — lai gan abās sfērās izmanto programmatūru, mākslīgā intelekta mākslu raksturo ģeneratīvu algoritmu un padziļinātas mācīšanās tehnikas izmantošana, kas var patstāvīgi radīt mākslu bez tieša mākslinieku ieguldījuma.
Henriks Tēmerness
Savu karjeru sācis Zviedrijas komandā Frölunda HC, kur viņš spēlēja no 2009. līdz 2013. gadam. Vēlāk pārcēlis uz AHL komandu Jūtikas "Comets". Pēc divām sezonām Tēmerness atgriezās Eiropā un pievienojās Somijas hokeja līgas komandai Tamperes "Tappara". 2015–16. gada sezonā atgriezies Frölunda HC, bet 2017. gadā pievienojies Nacionālās līgas komandai Genève-Servette HC.
Zviedrijas hokeja līgas sastāvā piedalījies 2021. gada Pasaules čempionātā. Tēmerness tika iekļauts izlases sastāvam 2022. gada ziemas olimpiskajās spēlēs.
Rentgenuzbrukums
Rentgenuzbrukums (en; de) šaha spēlē ir taktisks paņēmiens, kurā lineāra figūra cauri citai figūrai (citām figūrām) netieši uzbrūk pretinieka figūrai vai caur pretinieka figūru aizstāv savu fīgūru.
Rīgas 85. pamatskola
'''Rīgas 85. pamatskola''' ir viena no Rīgas skolām, tā atrodas Purvciema ielā 23a Purvciemā.
Vēsture
Dibināta 1980. gadā kā divplūsmu skola, 1990. gadā skolu pārveidoja par latviešu mācību valodas skolu. 1991. gadā izveidoja lietuviešu klasi. 2022. gada 2. jūnijā Rīgas domes Izglītības, kultūras un sporta komitejā atbalstīja lēmumprojektu par Rīgas 85. vidusskolas pārveidošanu par pamatskolu.
Mārtiņš Brauns
Mārtiņš Brauns (dzimis Rīgā, miris  Latvijā) bija latviešu komponists. Rokgrupas "Sīpoli" vadītājs (1978—1986). Brauns ir sacerējis mūziku teātra izrādēm un filmām, arī vairākus skaņdarbus, kas atskaņoti Vispārējos latviešu Dziesmu un Deju svētkos, tai skaitā "Saule, Pērkons, Daugava".
Dzīvesgājums
Dzimis 1951. gadā Rīgā ārstu Voldemāra un Tamāras Braunu ģimenē, bērnībā dzīvoja Alūksnē. Mācījās Emīla Dārziņa mūzikas vidusskolas klavierklasē, kora un kordiriģēšanas klasēs, mūzikas teorijas nodaļā pie Ģederta Ramana, līdztekus spēlēja klavieres, ģitāru un mutes harmonikas grupā "Dzintara lelles" un grupā "Sfinksi".
Studēja Jāzepa Vītola Latvijas Valsts konservatorijas Ādolfa Skultes kompozīcijas klasē, ko absolvēja 1975. gadā.
Strādāja par muzikālās daļas vadītāju Drāmas teātrī (1975—1982) un bija rokgrupas "Sīpoli" vadītājs, taustiņinstrumentālists un komponists (1978—1986). Kopš 1986. gada viņš bija Latvijas Kinematogrāfistu savienības biedrs, bijis Latvijas Komponistu savienības biedrs.
Brauns bija kamerkora "Sindi putnu dārzs" mākslinieciskais vadītājs (1985—1992). Kopš 1995. gada Brauns bija skaņu ierakstu studijas "Mārtiņš" īpašnieks un direktors.
2021. gadā, drīz pēc muzikālās izrādes "Mauglis" jauniestudējuma pirmizrādes 15. oktobrī, Mārtiņu Braunu ar miokarda infarktu ievietoja slimnīcā, kur viņš, iespējams, saslima ar COVID-19. Miris 2021. gada 24. novembrī.
Apbalvojumi
Par mūziku dziesmai "Veltījums" saņēmis AKKA/LAA "Autortiesību bezgalības balvu 2017", jo dziesma ir atskaņota televīzijā, sabiedriskajos un komerciālajos radiokanālos un publiskā izpildījumā — koncertos Latvijā un Vācijā. 2001. gadā par darbu "Sapnis par Rīgu" viņš saņēma Kultūras ministrijas apbalvojumu.
saņēma IV šķiras Triju Zvaigžņu ordeni par "Par nopelniem kultūrā un izcilu, daudzpusīgu radošo ieguldījumu Latvijas mūzikā".
Mārtiņš Brauns saņēma Mūzikas ierakstu gada balvu "Zelta Mikrofons" par mūža ieguldījumu Latvijas mūzikas attīstībā.
Teātra mūzika
Mārtiņš Brauns sacerēja teātra mūziku apmēram 100 izrādēm, sadarbojās ar režisoru A. Jaunušanu Drāmas teātrī, U. Brikmani Jaunatnes teātrī, V. Maculēviču Valmieras Drāmas teātrī, darbojās arī teātrī Kabata, Šauļu Drāmas teātrī, Latvijas Radioteātrī, bija mūzikas autors deju teātra izrādei peldbaseinā Mazā Nāriņa (pēc H. K. Andersena, 1999).
Džons Krasinskis
Džons Bērks Krasinskis (en, dzimis ) ir amerikāņu aktieris, kinorežisors, kino producents un scenārists. Plašāk zināms kā Džima Halperta lomas atveidotājs NBC seriālā "Ofiss". Tēlojis filmās Away We Go, "Mīlestība bez noteikumiem" (Leatherheads), License to Wed, Big Miracle, "Aizņemos līgavaini" (Something Borrowed), "Viss ir sarežģīti" (It's Complicated), "Apsolītā zeme" (Promised Land), Aloha, "Klusā pasaule".
2010. gadā apprecējās ar aktrisi Emiliju Blantu.
Kiureņi
Kiureņi ir ciems Višķu pagastā, Augšdaugavas novadā. Atrodas 234 km attālumā no Rīgas.
Apdzīvotā vieta atrodas pie autoceļa V683. Ciema apkārtnē atrodas Kivriņu ezers.
Heartstopper (seriāls)
Heartstopper ir britu pārejas vecuma romantisks seriāls, kas pamatojas uz Alises Osemanes tīmekļa komiksu un grafisko romānu. Galvenajās lomās ir Kits Konors un Džo Loks. Seriāla galvenais varonis ir Čārlijs Springs, geju skolnieks, kas iemīlās kādā, kas sēž viņam blakus savā jaunajā klases sastāvā, Nikā Nelsonā, stāstot arī par Čārlija un Nika draugu dzīvēm: Tao, Elli un Īzaku.
Televīzijas tiesības iegādājās See-Saw Films 2019. gadā, un Netflix ieguva izplatīšanas tiesības 2021. gadā. Filmēšana notika no tā gada aprīļa līdz jūnijam, un ar to laiku tika izlaisti pirmās sezonas ieskati. Seriāls iznāca 2022. gada 22. aprīlī, izpelnoties kritiķu slavu par tā toni, ritmu un darbību, kā arī LGBT kopienas reprezentāciju.
Attīstība
See-Saw Films izvēlējās seriāla Heartstopper televīzijas tiesības 2019. gada jūlijā. 2021. gada 20. janvārī tika atklāts, ka Netflix pasūtīja 8 pusstundu garas sērijas, kurās Osemane bija rakstniece un Eiros Lins kā režisors un izpildproducents. Arī izpildproducenti ir Patriks Volters, Džeimijs Laurensons, Hakans Kousetta, Īens Kanings un Emīls Šermans ar Zoranu Piggotu kā producenti. Iestudējuma dizainu veidojis Tims Dikels, sērijas dekorācijas autors Maxwell Fine.
Spārnskorpēnas
Spārnskorpēnas (Pterois) ir skorpēnzivju dzimtas (Scorpaenidae) ģints, kurai pieder desmit tropu jūrās mītošas sugas. Spārnskorpēnu raksturīgākā pazīme ir garas, krāšņās spuras, kas slēpj indīgus dzeloņus.
Izskats
Garums līdz 48 cm, spuras līdz 80 cm. Krūts spuras platas, reizēm velk tās pa ūdeni kā tīklu un tādā veidā mutes priekšā sadzen mazas zivtiņas, kuras uzreiz apēd. Mute plati atvērta, kas kalpo kā lamatas atbilstoša lieluma lomam.
Ķermeni klāj visdažādāko sarkanu, baltu, krēmkrāsas, melnu nokrāsu un toņu joslas. Šādi savu tikšanos ar spārnskorpēnu apraksta Džeralds Darels: "'Skorpēna bija ap septiņas collas gara, spēcīgiem žokļiem, lielām, sarkanām acīm un īgnu izteiksmi. Zivs bija sārtā un oranžā krāsā, izraibota ar melnām rūtiņām, svītrām un plankumiem. Krūšu spuras tai bija ļoti garas, tādēļ izskatījās, it kā no žaunu apakšas tai būtu izaugušas divas sārtas rokas ar izstīdzējušiem pirkstiem. Pa visu muguru rindā stiepās sarkani dzelkšņi, kas varēja kļūt nāvējoši. Vispār tā bija krāšņa zivs un pamanīta uzmirdzēja kā milzu dārgakmens; es pat nepaguvu ievērot, kā zivs sakustējās, kad tā ar visu savu svītraino un plankumaino tērpu bija pazudusi iedobes dziļumā'."
Izplatība
Dzīvo Indijas un Klusā okeāna piekrastes koraļļu rifu zonā, no Āfrikas austrumiem līdz Jaungvinejai, Austrālijai, Filipīnām un Klusā okeāna rietumu salu apkārtnē.
Dzīvesveids
Vienpates, peld atklātā jūrā un starp koraļļu rifiem, dažas sugas uzturas jūras dibenā.
Spuru pagarinājumiem ir dziļas rievas, kurās ir indes dziedzera kanāls. Ja tuvojas briesmas, spārnskorpēna iztaisno dzeloņus Atliek tikai tai pieskaries, lai inde no dziedzeriem ieplūstu rētā, ko radījis dzelonis.
Barība
Pārtiek no mazām zivīm, vēžveidīgajiem, ieskaitot garneles un krabjus. Dzeloņus ar indi, kas paralizē nervu sistēmu, spārnskorpēna izmanto tikai aizsargājoties.
Aizsargmehānismi
Skorpēnzivju dzimtas zinātniskais nosaukums Scorpaenidae asociējas ar indīgajiem skorpioniem. Ķermenis nosēts ar gariem, asiem dzeloņiem, bet katram dzelonim ir indes dziedzeris. Skorpēnzivju inde ir neirotoksiska. Pēc uzbrukuma lielākās zivis tiek paralizētas. Cilvēkam saindēšanās nav tik dramatiska, taču rada sāpīgus savainojumus. Rēta ļoti ilgi dzīst.
Tautas Saimes grāmata
Tautas Saimes grāmata (TSG) ir pirmreizēja, ar roku rakstīta grāmata, kas veltīta Latvijas Valsts simtgadei.
Grāmatas rašanās vēsture
Tautas Saimes grāmatas pirmsākumi iesniedzas 2014. gada pavasarī, kad pilsoniskās iniciatīvas rezultātā biedrība „RASA” (Rīgas aktīvo senioru alianse) nāca ar priekšlikumu, kā atzīmēt Latvijas valsts simtgadi, vienlaikus aktivizējot senioru sabiedrību un katru līdzcilvēku Latvijā un ārvalstu diasporā.
Hronoloģija
2014. gada pavasarī biedrības “RASA” vadītāja Terēzija Mackare un Baiba Svetlana Rozenberga, uzrunāja Aivaru Meiju iesaistīties TSG izveidē, pulcinot brīvprātīgos, kuri vēlētos piedalīties šīs idejas realizācijā. No 2014. gada līdz 2015. gadam tika izveidots projekts par TSG materiāliem — grāmatzīmēm un plakātiem. Tika uzklausīti dažādi priekšlikumi, veidotas vairākas skices, kuras aplūkoja un apsprieda darba grupās, līdz beidzot nonāca pie vienota un kopīga lēmuma.
Kopīga darba rezultātā, 2016. gada augustā, TSG rīcības komitejas pirmajā sēdē, iesaistoties žurnālistei Veltai Puriņai, tika apvienoti spēki divām, paralēli funkcionējošām darba grupām. Pirmā darba grupa, kuru no 2014. gada pavasara vadīja Terēzija Mackare un Baiba Svetlana Rozenberga, un otrā darba grupa, kuru vadīja Saeimas deputāts Aivars Meija. TSG iespiešana tika veikta izdevniecībā "Veiters" Diānas Novickas vadībā. Savukārt grāmatzīmju un plakātu dizainu veidoja Baldones mākslas skola, uzklausot tās vadītāja Tālivalža Muzikanta padomus un ieteikumus.
No 25 izvēlētajām tautas dziesmām, grāmatas iedziedāšanai tika izraudzīta no Emiļa Melngaiļa krājumiem.
„Ģērbies, Saule, sudrabota”
2017. gada janvārī tika saņemts TSG eksperimentālais oriģināleksemplārs. Grāmata tika iesieta linauduma vākos, jūras ūdens krāsā ar sudraba krāsas burtiem, 504 lapu apjomā, 6 kg smaga, iespaidīga izmēra grāmata.
2017. gada aprīļa sākumā darba grupas pārstrādātā TSG ieguva citu veidolu, tā kļuva vieglāka un kompaktāka. Grāmatu iesēja Latvijas lina krāsas linaudekla audumā, ar tumši sarkaniem burtiem, atbilstoši Latvijas karoga krāsai. TSG svars nepārsniedza 3 kg atzīmi, lapu skaits samazinājās uz 500, kā arī grāmatas izmērs kļuva mazāks, vien 34x24cm. Kopumā pārstāvētas 25 grāmatas, 5 reģionos — Rīgā, Vidzemē, Latgalē, Kurzemē un Zemgalē. Šo grāmatu īpatnība slēpjas beidzamajās grāmatu lapās — tās ir zelta krāsā, kas domātas TSG brīvprātīgajiem palīgiem, īpaši atzīmējot viņu veikumu grāmatu tapšanā.
Pirms Latvijas valsts simtgades svētkiem Tautas Saimes grāmatas tiks nodotas Latvijas Nacionālajā bibliotēkā.
2017. gada 20. aprīlī Rīgas domē simboliski tika iedziedātas visu piecu reģionu Tautas Saimes grāmatas. Pirmā grāmata tika nodota Kurzemei-Rucavas novada pārstāvim Guntim Rolim. TSG iedziedāja Jāzepa Vītola Latvijas Valsts Mūzikas akadēmijas Mūzikas skolotāju nodaļas koris, Vispārējo latviešu Dziesmu un Deju svētku virsdiriģenta Arvīda Platpera vadībā. 2017. gada 21. aprīlī Rucavas novadā tiek iedziedāta pirmā TSG visā Kurzemē un Latvijā ar tautas dziesmu “Ģērbies, saule, sudrabota!”. No tā brīža tautasdziesma kļūst par TSG iedziedāšanas himnu. TSG sāk savu ceļu pa Latvijas pagastiem, novadiem, pilsētām ar devīzi "Mans ceļš kopā ar Latviju"
Pamatidejas un mērķi
Grāmatas veidošanas mērķis ir ar roku rakstīta grāmata, kuru veidotu pati tauta, un, kur ikvienam iedzīvotājam būtu unikāla iespēja rakstīt savus iespaidus, pārdzīvojumus, redzējumus, apsveikumus, attīstības idejas, savus vēstījumus un rosinājumus, uzrunājot valsti personīgi. Cilvēki uztic grāmatai, kāds bijis mūsu tautas, dzimtu, ģimeņu ceļš pirmās simtgades nogrieznī. Vislabāk par to var pavēstīt mūsu Latvijas valsts vienaudži, kuri piedzimuši reizē ar Latviju. Tie ir dažādu tautību cilvēki, kuru dzīve un likteņi savijušies un ritējuši kopā ar Latviju. Pirmais TSG grāmatas vēsturiskais ieraksts Latvijā un Kurzemē tika veikts Rucavas novada iedzīvotājas Marģietas Stikānes personā.
Grāmatas radīšanā būtiski ir attēlot dažādas laikmeta ainas, lai cilvēki, lasot to otrajā simtgadē, atklātu dažādus redzējumus un dzīves stāstus. Tādā veidā iegūstot zināšanas par dažādu kultūru daudzveidību, tradīcijām, ekonomiku, par cilvēku pašaizliedzību, savstarpēju cieņu un patriotisma noskaņām Latvijas valsts 100 gadu garumā.
Centrālā ideja grāmatas tapšanā bija saliedēt un iesaistīt sabiedrību ciešākā sadarbībā sakarā ar Latvijas Valsts jubilejas simtgadi, savācot no 60000 līdz 120000 novēlējumu mūsu valstij.
Minasžeraisas tehnoloģiskās izglītības federālais centrs
Minasžeraisas tehnoloģiskās izglītības federālais centrs (, CEFET-MG) ir tehniskās izglītības iestāde (politehnikums), kas atrodas Brazīlijas pilsētā Belu Orizonti un vēl astoņās citās Minasžeraisas štata pilsētās. Izglītības centrā piedāvā dažādu kursus un mācību programmas vidējajā un augstākajā izglītībā. Tā ir viena no lielākajām skolām Minasžeraisas štatā pēc studējošo skaita.
Tautas Saimes grāmata
Pamatidejas un mērķi
Tautas Saimes grāmatai vienai no pirmajām valstī tika piešķirta iespēja izmantot zīmes un vēstījumu Latvijai, kur bezgalības zīme atgādina Latvijas kontūru.
Saites
https://www.biedribarasa.lv/latvijai-100/projekts-tautas-saimes-gramata/
https://www.biedribarasa.lv/latvijai-100/projekts-tautas-saimes-gramata/gramatas-cels/
http://www.lsm.lv/raksts/zinas/latvija/gaidot-latvijas-simtgadi-novadus-apcelo-tautas-saimes-gramata.a241877/
http://lv100.lv/programma/kalendars/tautas-saimes-gramata-mans-cels-latvija/
Mants Kalnietis
Mants Kalnietis (lt; dzimis ) ir lietuviešu basketbolists, spēlē saspēles vadītāja pozīcijā, Lietuvas basketbola izlases dalībnieks. Pašlaik (2021) pārstāv Lietuvas Basketbola līgas klubu Kauņas "Žalgiris".
Karjeru sācis Lietuvas līgas klubā Kauņas "Žalgiris", kur spēlēja laikā no 2006. līdz 2012. gadam. Šajā laikposmā četras reizes kļuvis par Lietuvas čempionu, kā arī uzvarējis BBL. 2012. gadā pievienojās Krievijas Profesionālās basketbola līgas klubam Krasnodaras "Lokomotiv-Kuban".
Lietuvas izlases sastāvā ir piedalījies (8. vieta), divos Pasaules čempionātos (2010. gadā tika izcīnīta bronzas medaļa), kā arī vairākos Eiropas čempionātos (2013. gadā izcīnīta sudraba medaļa).
Pilskalns (pilskalns Balvu pagastā)
Pilskalns atrodas Balvu novada Balvu pagasta Pilskalna ciemā. Valsts nozīmes arheoloģijas piemineklis. Uz dienvidiem no pilskalna atrodas sena kulta vieta - Cepures kalns.
Klagači
Klagači ir ciems Skaistas pagastā, Krāslavas novadā. Atrodas 287 km attālumā no Rīgas.
Raritkins
Raritkins (ru, ckt — ‘malējais’, ‘priekšējais’) ir kalnu grēda Krievijas ziemeļaustrumos, viens no Korjaku kalnienes atzariem. Administratīvi ietilpst Čukotkas autonomajā apvidū. Izvietojies Anadiras upes baseinā un veido ūdensšķirtni starp Anadiras un tās pietekas Veļikajas baseiniem. Stiepjas 200 km garumā ziemeļaustrumu—dienvidrietumu virzienā, augstākais punkts ir Paļeca kalns 1085 m vjl. Austrumos grēdai piekļaujas Anadiras zemiene, rietumos — Mainas plakankalne. Veidota no andezītiem un mālainiem slānekļiem. Ielejas un priekškalnes apaugušas ar krūmājiem, augstāk dominē akmeņaina ķērpju tundra.
Stade de Reims
Stade de Reims, biežāk zināms vienkārši kā Reims, ir Francijas futbola klubs no Reimsas Marnas departamentā, Šampaņas-Ardēnu reģionā. Klubs ir dibināts 1931. gadā, pašlaik spēlē Francijas futbola otrajā līmenī — 2. līgā. Mājas spēles komanda aizvada Stade Auguste-Delaune stadionā, kur ir 21 628 skatītāju vietas. Reims ir sešas reizes kļuvuši par Francijas čempioniem un divas reizes izcīnījuši Francijas kausu. Komanda spēlēja pirmajā Eiropas Čempionvienību kausa (pašlaik UEFA Čempionu līga) finālā 1956. gadā, kur piekāpās Madrides "Real" ar 3–4.
Sastāvs
Sastāvs atjaunots .
Kristiāns de Šeržē
Kristiāns de Šeržē (dzimis Parīzē, miris  Tibirīnā, Alžīrijā) bija Romas katoļu baznīcas mūks, trapistu ordeņa tēvs un Atlasa Dievmātes klostera priors. Dzīves laikā veicināja vienkāršu, bet spēcīgu dialogu starp kristiešiem un musulmaņiem, izveidojot draudzīgas saites starp abām reliģijām Alžīrijā.
Kaziņu ezers
Savulaik meliorācijas dēļ ūdenslīmenis samazinājies, tāpēc ezers aizaudzis. Mūsdienās — zāļu purvs ar akačiem, kurā aug retas priedītes un bērzi. Iztek grāvis uz Bleidas ezeru.
Haņdzi
Haņdzi (, latviešu atveide: haņdzi ) ir nosaukums, kas atsaucas specifiski uz ķīniešu apdzīvotajās zemēs lietotajiem ķīniešu hieroglifiem, ko lieto, lai pierakstītu tekstu ķīniešu valodā. Ķīniešu rakstu zīmes nereti dēvē par hieroglifiem, taču tulkotājs Uldis Bērziņš latviešu valodā iesaka lietot vārdu "ķīnzīme". Ķīniešu hieroglifi ir arī japāņu un korejiešu rakstību pamatā. Līdz 1945. gadam ķīniešu rakstu zīmes tika izmantotas arī vjetnamiešu valodas pierakstā.
Alsungas katoļu baznīca
Alsungas Svētā Miķeļa Romas katoļu baznīca ir Romas katoļu Rīgas metropolijas Liepājas diecēzes draudzes baznīca. Tā atrodas Kuldīgas novada Alsungas pagasta centrā Alsungā, Skolas ielā 1. Viena no trim vēsturiskā Suitu novada baznīcām, suitu kultūrtelpas sastāvdaļa, kas iekļauta UNESCO kultūras mantojuma sarakstā.
Haņdzi
Kopējais rakstu zīmju skaits pārsniedz 50 tūkstošus, no kurām drukātajā veidā pastāvīgi tiek izmantotas tikai aptuveni 7 tūkstoši. Lai varētu lasīt grāmatas un laikrakstus, pietiek zināt vēl mazāk, tas ir, 3-4 tūkstošus hieroglifu. Hieroglifus iedala vienkāršotajās un tradicionālajās rakstu zīmēs. Kontinentālajā Ķīnā un Singapūrā pārsvarā izmanto vienkāršotas rakstu zīmes, bet Taivānā un Honkongā — tradicionālās rakstu zīmes.
Alsungas katoļu baznīca
Vēsture
Sākotnēji Alsungā ir bijusi koka baznīca, bet tās atrašanās vieta nav zināma. 1623. gadā par muižnieka Jana Ulriha Šverina (pl) līdzekļiem tika uzcelta tagadējā mūra baznīca ar vienu torni, veltot to Svētā Miķeļa Erceņģeļa godam. 1624. gada 3. novembrī muižnieks Alsungas prāvestam parakstīja aktu, ka gadā maksās priesteriem 200 zlotu naudā un noteiktu uzturu graudā. 1642. gada 6. jūnijā muižture Barbara Šverina, dzimusi Konarska, (Barbara z Konarskich) apsolīja priesteru pārtikai 300 zlotu un palielināt maizes devu, prasot, lai Alsungā būtu vikārs priesteris, kurš prastu latviešu valodu, sludinot ticību latviešiem. Draudze attīstījās, 1700. gadā tās locekļu skaits bija 20 000. Alsunga bija viens no diviem katoļu centriem luteriskajā Kurzemē, otrs centrs bija Skaistkalne, kuru neskāra reformācija. Tāpēc Alsungā vienmēr ir bijuši gan laicīgie priesteri, gan mūki — jezuīti, karmelīti, franciskāņi un dominikāņi. Alsungas baznīcā ir saglabājušās metriku grāmatas no 1690. gada, pēc kurām var secināt, ka šeit kalpojuši vismaz 140 prāvesti. 1774. gadā apkārt dievnama dārzam uzcēla augstu žogu. Prāvesta Jāzepa Proņeviča darbības laikā 1882. gadā baznīcas abās pusēs vikārs Aleksandrs Milevskis piebūvēja divas kapelas. Tādā veidā dievnams ieguva krusta veida formu. 1897. gadā prāvests E. Seminovičs gribēja Alsungā celt jaunu baznīcu, bet viņa nodomus izjauca Pirmais pasaules karš. No 1933. līdz 1936. gadam baznīcas prāvests bija vēlākais pirmais Latvijas kardināls Julijans Vaivods, kura vadībā baznīcā tika ielikti jauni griesti, veikts remonts un pārbūvēta plebānija.
Eksterjers
Dievnams ir mūra krustveida celtne ar vienu torni un dakstiņu jumtu. Tā ir celta vēlīnās gotikas un baroka pārejas laikā. Tornī atrodas divi zvani — 30 un 17 pudus smagi. Baznīcu ieskauj dārzs, kurā ir uzstādīta 2012. gadā atjaunotā senā kapela uz staba, kas šeit ir atradusies jau pagājušā gadsimta sākumā. Dārzu žoga vietā noslēdz akmens valnis, kas apjumts ar dakstiņiem. Blakus dievnamam atrodas plebānija — mācītājmuiža. 2008. gada 13. septembrī pie dievnama iepriekšējā krusta vietā, kurš bija uzstādīts 1986. gadā, bet vēlāk demontēts, tika atjaunots un uzstādīts ozolkoka krusts. Krusts atrodas bijušās kapsētas vietā, kur tika apbedīti tagadējo suitu senči.
Interjers
Tā ir 18 metrus gara un 9,20 metrus plata telpa, kurai krustejas platums ir 28 metri. Torņa apakšdaļa veido priekštelpu ar šaurām un zemām ieejas durvīm. Starp priekštelpu un baznīcu atrodas 1927. gadā izgatavotās divviru dzelzs durvis, kuras dāvājuši Dzīvā Rožukroņa brālības dalībnieki. Tās tiek noslēgtas dienā, neaizslēdzot ārdurvis, lai garāmgājēji varēt uatdot godu Dievam. Baznīcā ir vienas navas telpa ar krusteju, ko veido piebūvētās kapelas dievnama sānos. Dievnamam ir flīžu grīda, kas ielikta 1898. gadā. Baznīcas griesti ir koka, veidoti no nespundētiem un neēvelētiem dēļiem, kas veidoti lēzenā velvē. Sānu kapelās ir izveidoti altāri. Galvenajā altārī ir redzama Vissvētākās Jēzus Sirds statuja, virs kuras atrodas baznīcas patrona Svētā Miķeļa glezna. Altāra sānos novietotas Vissvētākās Jaunavas Marijas un Svētā Jāzepa skulptūras. Sānu altāri tika iebūvēti uzreiz pēc baznīcas paplašināšanas. Labajā sānu altārī ir Dievmātes Jaunavas Marijas Rožukroņa glezna, bet kreisajā — Krustā sistā pestītāja glezna. Aplūkojamas 18. gadsimta Ventspils kokgriezēja Johana Mertena veidotās Svētā Pētera un Svētā Jāņa skulptūras, kurām 2012. gadā tika veikta restaurācija.
Draudze
Draudze iekļaujas Romas Katoļu Rīgas Metropolijas klēra Liepājas diecēzē. Draudzi apkalpo prāvests Edijs Silēvičs. Alsungas draudze sākusi veidoties jau 14. gadsimtā, jo Alsungā bijusi bruņinieku pils, baznīca un draudze. Dievkalpojumi baznīcā notiek katru dienu. Draudzei ir vairāk nekā 20 kapsētu.
Slavičīna
Slavičīna (cz) ir pilsēta Čehijā, Zlīnas apgabala Zlīnas apriņķī.
Vēsture
Rakstos pirmoreiz minēta 1141. gadā. Ilgu laiku apdzīvotā vieta atradās Hābsburgu impērijas sastāvā. No 1918. gada — Čehoslovākijā. Kopš 1993. gada — Čehijā.
Avrahams Kaldors
Avrahams Kaldors (he; dzimis ) ir Izraēlas starptautiskais meistars šahā (1975).
Slavičīna
Cilvēki
Slavičīna ir futbolista Tomāša Ržepkas (Tomáš Řepka, 1974) dzimtā pilsēta.
Avrahams Kaldors
Biogrāfija
1971. gadā izcīnījis sudraba medaļu Izraēlas šaha čempionātā. 1976. gadā dalījis 1.-2. vietu Netanjas starptautiskajā šaha turnīrā.
Pārstāvējis Izraēlas komandu lielākajos komandu šaha turnīros:
Par panākumiem turnīros FIDE 1975. gadā Kaldoram piešķīrusi starptautiskā meistara (IM) nosaukumu.
Geri
Geri (en) ir pilsēta Amerikas Savienotajās Valstīs, Indiānas štatā. 2020. gadā pilsētā dzīvoja 69,1 tūkstotis iedzīvotāju. Pilsēta atrodas pie Mičigana ezera un robežojas ar Čikāgas metropoli.
Skrivanek
Skrivanek ir starptautisks tulkošanas, lokalizēšanas un valodas kursu uzņēmums, viens no lielākajiem valodu pakalpojumu sniedzējiem pasaulē. Pašlaik tam ir gandrīz piecdesmit filiāļu septiņpadsmit pasaules valstīs – Apvienotajā Karalistē, ASV, Austrijā, Beļģijā, Brazīlijā, Bulgārijā, Čehijā, Igaunijā, Krievijā, Ķīnā, Lietuvā, Polijā, Slovākijā, Slovēnija, Ungārijā, Vācijā un Latvijā.
„Skrivanek Baltic” ir starptautiskā uzņēmuma „Skrivanek Grupa” daļa un Latvijā darbojas no 2003. gada, saviem klientiem piedāvājot augstas kvalitātes valodu pakalpojumus.
Uzņēmumā ieviestās vadības sistēmas
EN ISO 9001:2008 – kvalitātes vadības sistēma, kas apliecina, ka uzņēmumā ir ieviesti un tiek īstenoti nepieciešamie procesi, lai sniegto pakalpojumu kvalitāte atbilst klientu vēlmēm un normatīvo aktu prasībām.
EN 17100:2015 – tulkošanas procesu vadības sistēma, kas apliecina, ka uzņēmumā tulkošanas speciālistu atlase, saziņa, projektu vadība, darba process, tehnoloģiju izmantojums un citi ar nozari saistītie aspekti atbilst noteiktajām prasībām.
EN ISO 14001:2004 – vides vadības sistēma, kas apliecina, ka uzņēmums rūpējas par vidi, tostarp videi saudzīgu tehnoloģiju un materiālu izmantošanu uzņēmējdarbībā, atkritumu šķirošanu un tikai nepieciešamo dokumentu drukāšanu.
EN ISO/IEC 27001:2013 – informācijas drošības vadības sistēma, kas apliecina, ka uzņēmumā ir īstenoti informācijas aizsardzības pasākumi un nodrošināta nepieciešamā kontrole, garantējot sadarbības partneru uzticēto datu drošību un konfidencialitāti.
Projekti
„Valodas policija” – „Skrivanek Baltic” un vadošo nozares ekspertu kompetences projekts, kura mērķis ir aktualizēt valodas kultūras un publiskā lietojuma jautājumus. Projekta pamatā ir pārliecība, ka katrs sabiedrībā atpazīstams cilvēks, kurš publiski pauž savas domas un viedokli, ietekmē latviešu valodas kvalitāti un tās attīstību, arī Latvijas jauniešu attieksmi pret valodas kultūru. Līdz ar to populāru cilvēku, tostarp politiķu, valdības pārstāvju, uzņēmēju, aktieru, dziedātāju u. c., valodas kultūrai svarīgi būt izkoptai, pilnveidotai, lai tā kā paraugs spētu ietekmēt pārējās sabiedrības valodas un runas ieradumus.
Konkurss „Labākais jaunais tulkotājs” – lai veicinātu studentu interesi par darbu tulkotāja profesijā, kopš 2008. gada „Skrivanek Baltic” organizē konkursu „Labākais jaunais tulkotājs”. Tas norit sadarbībā ar trīspadsmit Latvijas augstskolām – augstskolu RISEBA, Baltijas Starptautisko akadēmiju, Biznesa augstskolu „Turība”, Daugavpils Universitāti, Ekonomikas un kultūras augstskolu, Latvijas Kultūras akadēmiju, Latvijas Lauksaimniecības universitāti, Latvijas Universitāti, Liepājas Universitāti, Rēzeknes Tehnoloģiju akadēmiju, Rīgas Stradiņa universitāti, Rīgas Tehnisko universitāti un Ventspils Augstskolu. Konkurss notiek divās atlases kārtās, kurās studenti aicināti tulkot tekstus no angļu, franču un vācu valodas latviešu valodā.
Nakts autobusa maršruts N2
'''N2. nakts autobusa maršruts''' bija Rīgas sabiedriska transporta maršruts, kas kursēja no Centra uz Vecmīlgrāvi. Kursēja naktī no piektdienas uz sestdienu un no sestdienas uz svētdienu. Tika slēgts 2020. gada 21. martā, sākoties COVID-19 pandēmijai Latvijā.
Maršruts tika atklāts 2011. gada 10. jūnijā, bet slēgts 2020. gada 21. martā, sākoties COVID-19 pandēmijai Latvijā.
Maršruts
Centrs — Vecmīlgrāvis kursēja pa šādām ielām: Marijas iela, Merķeļa iela, Kalpaka bulvāris, K. Valdemāra iela, Duntes iela, Tilta iela, Viestura prospekts, Mīlgrāvja iela, Jaunciema gatve, Emmas iela, A. Dombrovska iela, Baltāsbaznīcas iela un Atlantijas iela